حسین بن اسماعیل المصعبی

حسین بن اسماعیل المصعبی (وفات: نومبر 886ء)تاریخ مدینہ دمشق (عربی)، ابن عساکر، زیرِ ادارت: عمر بن غرمہ العمروی، جلد 14، صفحہ 44 نویں صدی عیسوی میں خلافت عباسیہ کے ایک فوجی کمان دار تھے۔ 861ء سے 870ء کے درمیانی عرصہ میں جب کہ سامرہ میں سیاسی انتشار کا دور دورہ تھا، حسین سرگرمِ عمل تھا۔

 خاندان اور نسبت 
آلِ مصعب کے ایک فرد تھے۔ آل طاہر سے بھی رشتہ داری تھے اس بنا پر کچھ کتب میں ان کی نسبت الطاہری بھی درج ملتی ہے۔

 سیاسی عہدے 
المتوکل کے دورِ خلافت میں اس کے چچا زاد بھائی محمد بن اسحاق بن ابراہیم نے اپنے چچا محمد بن ابراہیم المصعبی کو (جو حسین سے قبل فارس کا گورنر تھا) قتل کر کے حسین کو 850ء میں فارس کا گورنر مقرر کیا۔تاریخ طبری، مدیر: احسان یار شاطر، جلد 34، صفحات 108 - 109 858ء میں جب المتوکل دمشق کی جانب سفر پر تھا، حسین خلیفہ کے محافظوں میں شامل تھا۔ 856ء میں جب وزیر ابراہیم بن حسن بن سہل کی وفات ہوئی تو حسین کو حاجب کے عہدہ پر تعینات کیا گیا۔تاریخ مدینہ دمشق (عربی)، ابن عساکر، جلد 14، صفحہ 44 اور جلد 6، صفحہ 384

 پانچویں خانہ جنگی 
861ء میں المتوکل کی وفات پر حسین بغداد چلا آیا اور حاکم شہر محمد بن عبد اللہ بن طاہر جو اُس کا چچا زاد بھائی بھی تھا، کی فوجوں کا کمان دار بن گیا۔ 864ء میں جب کوفہ میں ایک علوی بزرگ یحییٰ بن عمر نے بغاوت کی تو محمد نے علویوں کی بغاوت فرو کرنے والے لشکر کی سالاری بھی اُس کے سپرد کی۔ حسین نے ایک مختصر دورانیہ کی جنگ میں فتح پائی اور یحییٰ بن عمر کو قتل کر دیا۔دی انسائیکلوپیڈیا آف اسلام، مضمون: محمد بن عبد اللہ، صفحہ 390، مدیر: سی ای بوسورتھ، ایڈیشن 1993ءتاریخ یعقوبی، مدیر: مارٹیجن تھیوڈور ہوٹسما، جلد 2، صفحہ 608تاریخ طبری، مدیر: احسان یار شاطر، جلد 35، صفحات 17 تا 21 865ء - 866ء کے دورانیہ میں جب المستعین اور المعتز کے مابین پانچویں خانہ جنگی اور بغداد کے ایک سالہ محاصرہ کا آغاز ہواتو وہ محمد بن عبد اللہ آلِ طاہر کا معاون سالار (لیفٹیننٹ) تعینات تھا۔ اس حیثیت میں حسین نے بغداد کے دفاع میں نمایاں کردار ادا کیا۔ ابتدا میں حسین نے شہر کی مشرقی جانب واقع بابِ شماسیہ کے دفاع کی ذمہ داری نبھائی، پھر سامرا کی باغی فوج کے حملے کو روکنے اور تُرکوں کو پسپا کرنے میں کردار ادا کیا۔ اُسی سال موسم گرما میں حسین کو المعتز کی فوجوں سے انبار کے قصبہ کا قبضہ دوبارہ حاصل کرنے کی ذمہ داری عائد کی گئی لیکن بڑی تعداد میں فوج ہونے کے باوجود اُسے دو مرتبہ بھاری نقصانات کے ساتھ پسپا ہونے پر مجبور ہونا پڑا۔ ان شکستوں کی وجہ سے محمد کو سرعام اُسے اور اُس کے زیر کمان ساتھیوں کو سزا دینا پڑی تا کہ فوج کا مورال بلند رہے۔خلفاء کی افواج: ابتدائی اسلامی ریاست میں فوج اور معاشرہ، ہیو کینیڈی، صفحہ 202تاریخ طبری، مدیر: احسان یار شاطر، جلد 35، صفحات 45، 47، 71، 78 تا 86، 92

 نئی ذمہ داریاں 
خانہ جنگی کے خاتمہ پر حسین دوبارہ محمد کی فوج میں شامل ہو گئے اور 867ء میں اُس کی وفات تک اُس کے زیر کمان رہے۔ 866ء میں بغداد میں فوج فسادات پھوٹ پڑے تو اسے کچلنے میں حسین نے بھی حصہ لیا۔تاریخ طبری، مدیر: احسان یار شاطر، جلد 35، صفحات 127 - 130 محمد کے بعد اُس کا جانشین عبید اللہ بن عبد اللہ بن طاہر ہوا تو اُس کی ماتحتی میں حسین کے عہدے میں ترقی اور اختیارات میں اضافہ ہوا۔ اب وہ بغداد کے دہرے پُل کے محافظ کے ساتھ ساتھ قطربل، مسکن (مرج راہط) اور انبار کے اضلاع کا نگہبان بھی تھا۔ اس کے ساتھ ساتھ اُس کے زیر کمان عجمیوں اور شاکریہ فوج (عباسی فوج کا باقاعدہ گھڑ سوار دستہ) کے دستے بھی لائے گئے۔ عبید اللہ کے بعد جب نیا گورنر سلیمان بن عبد اللہ بن طاہر ہوا تو اُس کے ساتھ حسین کے تعلقات بہت زیادہ کشیدگی کا شکار ہو گئے، اس کے نتیجے میں سلیمان نے اُسے عہدے سے برطرف کر دیا اور اُس کے ماتحت سالاروں کو بھی قید میں ڈال دیا۔ حسین اور کئی دیگر بغداد سالاروں کا اختلاف سلیمان کے ایک ماتحت سالار محمد بن اوس سے بھی تیزی سے بڑھنے لگا تھا جس کے نتیجے میں 869ء میں فوج کے مختلف دھڑوں کے مابین پُرتشدد جھڑپوں کا آغاز ہو گیا۔تاریخ طبری، مدیر: احسان یار شاطر، جلد 36، صفحات 16 - 21

 بغداد کا پولیس چیف 
870ء میں حسین کو ایک موسمی تہوار کی نگرانی کا فریضہ سونپا گیا۔ زندگی کے اواخر سالوں میں اُس نے آلِ طاہر کے آخری حاکم محمد بن طاہر کی جانب سے بغدادی پولیس کے افسر کا عہدہ سنبھالا، اسی دور میں ایک مقامی خانقاہ پر ہجوم نے یورش کر کے اُسے تباہ کرنا چاہا لیکن حسین نے اُس خانقاہ کو تباہ ہونے سے بچا لیا۔تاریخ طبری، مدیر: احسان یار شاطر، جلد 37، صفحات 148 وہ اس عہدہ پر 885ء تک تعینات رہا۔ نومبر 886ء میں اُس نے وفات پائی۔
زمرہ:نویں صدی کی ایرانی شخصیات
زمرہ:فارس کے عباسی گورنر
زمرہ:عباسی جنرل
زمرہ:آل طاہر
زمرہ:نویں صدی کی پیدائشیں